કોંગ્રેસનું કહેવું છે કે, ભાજપને ગુજરાત વિધાનસભા ચૂંટણીમાં હારવાનો ડર છે. રાહુલ ગાંધી પણ સતત સરકાર પર આ મામલે પ્રહારો કરી રહ્યા હતા અને આ કારણે હવે સરકાર જીએસટીમાં પરિવર્તન કરી રહી છે. ભાજપ પર હુમલો કરતાં કોંગ્રેસના વરિષ્ઠ નેતા પી ચિદમ્બરમે ટ્વીટ કર્યું હતું. તેમણે લખ્યું હતું, આભાર ગુજરાત. તમારી ચૂંટણીએ એ કરી દીધું, જે સંસદ અને કોમન સેન્સ ન કરી શક્યા. તો સામે કેન્દ્ર સરકાર તરફથી કહેવાઇ રહ્યું છે કે, જીએસટી એકાએક લાગુ કરવામાં આવેલ નિયમ નથી. તેની ઉપર છેલ્લા 10 વર્ષથી ચર્ચા ચાલી રહી હતી અને એ પછી જ તેને લાગુ કરવામાં આવ્યો છે.